שיעור מספר 2

**טקסטיל -וילונות**

תפקיד הווילון

1. מגן עלינו ועל חפצינו מפני השמש הקופחת,
2. מספק לנו פרטיות
3. מפחית את צריכת החשמל בבית

וילונות נועדו לווסת את כמות האור שחודרת לבית מהחלונות. אך כמובן שישנו הפן העיצובי. כדי שהווילון לא יהיה נטע זר בבית, הנה כמה כללי אצבע וטיפים לבחירת סוג הווילון והגוון שלו.

1. ממ"ד- אם יש לכם חדר ממ"ד בבית, היזהרו מטעות נפוצה של בחירת וילון גלילה. "בחדרים אלו ישנו חלון בעייתי שנפתח פנימה. וילון שעולה ויורד לא יתאים מבחינת התפקוד שלו. לחלון מסוג זה יתאים רק וילון בד שנפתח לצדדים. כדאי שהמסילה שלו תהיה יותר עמוקה, כדי שהחלון יוכל גם להיפתח פנימה באלכסון (בחלונות קיפ)".
2. **לרוב לסלון הכי יפה וילון שנמתח מהתקרה ועד הרצפה ומקיר לקיר", "זה מגדיל את החלל יותר מאשר וילון שמכסה רק את גודל החלון עצמו. זה נותן מראה אחיד יותר ויפה".**

**וילון שמתחיל מהתקרה בהחלט נותן אשליה של גובה והוא הרבה יותר מרשים**

**סוגי וילונות**

וילונות אנכיים- המוצבים האחד ליד השני על-גבי מסילה וניתנים לסיבוב והסטה, מתאימים בעיקר לדלתות זכוכית ומפתחי חלונות רחבים, זאת בשל המבנה הייחודי שלהם. כמו כן, הם בעלי יכולת שליטה גבוהה על כמות האור החודרת לחלל מבעד לחלון.ניתן לראות אותם כיום בעיקר במשרדים.

וילונות דואט- מזכירים במבנה שלהם חלת דבש ועשויים משכבה כפולה של בד, כך שהם מאפשרים רמת האפלה גבוהה. ומעבר לעובדה שהם ניתנים להרכבה על מגוון רחב של מפתחי חלון, יתרונם טמון בכך שהם חסכוניים באנרגיה שכן, הם מספקים בידוד תרמי ואקוסטי.

וילונות רומאים- בעלי מראה נקי שסימן ההיכר שלהם הוא צורת הפתיחה הייחודית בדמות קפלים העולים כלפי מעלה. הווילונות הרומאיים מתהדרים בסימטריה וקווים ישירים ונקיים, היצע בדים רחב וצבעוניות המאפשרים לשלבם בחדרי הבית השונים.

וילונות הסטה לשני כיוונים – מומלץ לעשות מתקרה עד רצפה

וילון ונציאני

וילון גלילה –כשמו כן הוא מתגלגל עד עד סוף החלון

ניקוי וילונות- וילונות סופחים כמויות גדולות של אבק ופיח ומשמשים כמעיין סנן אוויר בחדר. אי הסרת האבק/ הפיח באופן תקופתי, יגרום להתפתחות קרדית האבק וחיידקים נוספים שיביאו בסופו של דבר להיחלשות ניכרת של בד הווילון"

 חשיפה לשמש הישראלית, מחלישה את אריג הווילון וגורמת להתבהרות של הצבע באזור החשוף. בתהליך הניקוי מסולקים הסיבים החופשיים ונזקי הווילון מתגלים עם הסרת שכבת הלכלוך והאבק החיצונית".

**טקסטיל לבית**

טקסטיל לבית הוא שם כולל לכריות נוי מעוצבות, שמיכות סרוגות, וילונות, כיסויי מיטה ומפות . הוספה של כריות לדוגמא מעשירה מאוד את המראה העיצובי של הספות, ואם תוסיפו גם מפה תואמת, מיד ישודרג המראה של הסלון כולו.

**כריות-** לכל אחד מאיתנו טעם אחר בעיצוב, וזה מה שהופך את הבית שלנו ליחודי. גם אנשים שאוהבים את אותו סגנון עיצובי, וודאי יצרו לעצמם בית המשקף את האמירה האישית שלהם. גם בכל הנוגע לכריות נוי יש לכם הזדמנות ליצירת אמירה בלעדית, המשקפת רק אתכם. רגע לפני שאתם ממהרים למלא את הבית בכריות, יש כמה דגשים וטיפים שיעזרו לכם גם בבחירה של המוצר וגם במיקומו במקום הנכון ביותר, ליצירת אפקט מקסימאלי.

יש מגוון רחב של כריות וככול שהמגוון אפשר בחירה רחבה יותר, כך חשוב לשים לב גם לאיכות. בבחירה של הכריות חשוב לשים לב לסוג הבד העוטף את הכרית, לסוג המילוי של הכרית, לרמת התפירה ולגימור. כריות שכבר במעמד הקנייה נראה לכם היא התפירה שלהם לוקה בחסר, עדיף לא לרכוש. כריות אלו וודאי יתבלו תוך זמן קצר, ובטח שלא יעמדו בשום ניסיון לכבס אותן.

הכריות לא חייבות להגיע בסטים. אפשר לבחור מספר כריות נוי בגוונים דומים, שלכל אחד דוגמה מיוחדת משלה. יחד ייוצר מראה שיכניס המון עניין ותחושה מעוצבת לחלל, אבל יישאר נאמן לצבעים ששולטים בעיצוב החדר.

כמות וגודל- . מומלץ לא להעמיס בעודף פריטים, על מנת שלא ייוצר עומס בעין. על ספה של 3 מושבים נהוג להניח 3-4 כריות נוי בשני ציידי הספה. באם החלטתם להוסיף כריות על גבי המיטה, תוכלו לשלב כריות בכמה גדלים, כך שייווצר מראה מדורג.

**שטיחים**

אם עולם הטקסטיל הוא הנשמה של הבית, אז שטיחים זה הלב הפועם. "השטיח שבעיקרו משרה אווירה חמימה, מסמל יותר מכל את המושג 'בית', ומהווה מסגרת המחברת בין הספה, הכורסה, ההדום והשולחן בסלון".

מה הולך עם מה- אקלקטיות היא שם המשחק גם בתחום השטיחים. אל תפחדו לשלב שטיח אתני בבית מודרני וגם לא מספר שטיחים בסגנונות שונים באותו הבית וזאת בתנאי שיש חוט קונספטואלי מקשר בין כל האביזרים והרהיטים בחלל.

הגדרת חלל- שטיח הוא מסייע בהגדרת החלל, לכן היחס בינו לבין האלמנטים שסביבו חשוב במיוחד.

חשוב להתאים את השטיח לגודל החלל והרהיטים

כלל האצבע שלי – לקחת שטיח שגודלו לפחות כגודל הרהיט המשמעותי בחדר – הספה, או המיטה, או פנית אוכל

במידה שמדובר בחדר שינה. אם אתם מתלבטים, עדיף לקחת שטיח קצת גדול יותר ולהכניס אותו קצת מתחת לרהיטים.

**כשאנו באים לרכוש שטיח עלנו לשאול את השאלות הבאות:**

1 מה הסגנון של החלל

2.מהו הטווח הגדלים שמתאים לי?

3.האם צריכה שטיח מלבני, צר וארוך או עגל?

4.מה הצבעוניות של החלל?

5. האם אני צריכה נגיעה של צבע או שדווקא משהו ניטראלי יותר?

6.האם מתאים שטיח בעל דוגמה מפורטת ועשירה או משהו חלק יותר בעל טקסטורה מעניינת?

7. האם יש לנו בעלי חיים בבית?

**אקסוסריז ט'אצ לכל עיצוב**

כאשר אתם ניגשים לבחירת אקססוריז לבית, נסו לבחור כמה צבעים ובהם להתמקד. אמנם צבעוני זה יפה, אך כמות צבעים גדולה מידי יכולה ליצור מצב של עומס בעיניים. חשוב גם לבחור צבעים שמשתלבים אחד עם השני, ולא יוצרים ניגודיות חזקה מידי.

**העמדת רהיטים**

אם אתם מרגישים לא נח עם האופן שבו הרהיטים מסודרים בחלל הבית, לא מצליחים להגיע לסידור הנכון ומרגישים שהחלל לא מנוצל נכון, או אם אתם עומדים לפני רכישה של ריהוט חדש ומתלבטים האם הוא יתאים בגודל? האם יהיה נח לעבור ממקום למקום והאם הוא יתאים ליתר הרהיטים בבית? סימן שאתם צריכים תכנית העמדת ריהוט.

בדרך כלל ישנן מספר אופציות אפשריות. בשלב הראשון הכי חשוב להבין את הצרכים והרצונות ואופן ההתנהלות בבית, למשל מה השימוש העיקרי בסלון – צפייה בטלוויזיה, שיחה, אירוח או זמן איכות עם הילדים

כשמחליטים למקם מיטה, שולחן, ספה ועוד, ההמלצה היא:

לשמור על מעבר מינימום של 60 ס"מ בין המיטה לקיר או לארון בחדר שינה,

110 ס"מ בין קירות המסדרון,

60-50 ס"מ בין ספה או כורסה לשולחן סלוני,

ו-80 ס"מ משולחן פינת אוכל לקיר או רהיט",

בבואנו לבחור את פינת האוכל צריך להביא בחשבון שני מצבים: כמות הסועדים בשגרת היום וכמותם בשעת אירוח. "צריך לשאול את עצמכם האם השולחן משמש לפעילות יומיומית בבית, או שהוא מוצר נלווה לדלפק שיש במטבח" בהנחה שלא משתמשים בשולחן מדי יום אלא רק לאירוח ובסופי שבוע, אפשר להרחיק אותו מצירי התנועה שלנו במרחב, כדי שלא יפריע, ובכך לפנות את המרחב לדברים אחרים שאנחנו עושים בשגרה".

אם בחרתם שולחן אוכל מלבני, יש לתת לו מרחב, לא להצמיד אותו לקיר ולאפשר בינו לבין הקיר מינימום 80 ס"מ כדי לאפשר למי שמתיישב להזיז אותו לאחור ולהתיישב בנוחות.

אחד הכללים החשובים בבחירת רהיטים זה לקחת את מידות חלל החדר ולהבין את הפרופורציות הנכונות ואת השילובים שיתאימו להן.